Държавен вестник, бр. 2, 2011 г., стр. 33

БРОЙ  2	
Д Ъ Р Ж А В Е Н  В Е С Т Н И К 	
СТР.  33  
усъвършенстване на структурите за логистично 
осигуряване на всички нива и оптимизиране на 
тяхната дейност. 
Ще се реорганизират основно оперативното и 
тактическото ниво на логистиката. На оперативно 
ниво се разформира Щабът по осигуряването 
и поддръжката. Централизирано логистично 
осигуряване на формированията от Българската 
армия ще се осъществява чрез логистичните 
органи и способности на Съвместното команд­
ване на силите и на командирите на видовете 
въоръжени сили.
За да се отговори на сериозните предизви­
кателства пред адаптирането на логистичната 
система на въоръжените сили към изискванията 
на съвременните експедиционни операции, на 
тактическо ниво ще бъдат извършени редица 
организационно-щатни и структурни промени.
Бригада „Логистика“ като основна изпъл­
нителска логистична структура на тактическо 
ниво ще изгражда и поддържа способности за 
логистично осигуряване на формированията от 
въоръжените сили при изпълнение на мисиите 
и задачите. За целта бригадата функционално 
обособява два типа формирования: мобилни и 
стационарни.
Осигуряването на нарастващия брой военни 
транспортни средства на съюзнически сили и 
транзитно преминаващите през територията 
на Република България за участие в различни 
операции под егидата на НАТО изисква реор­
ганизиране на щаба и групите за контрол на 
придвижването с цел обособяване на отделни 
сектори в тях, за подобряване изпълнението на 
поставените задачи и минимализиране на фи­
нансовите разходи.
На тактическо ниво в съединенията, частите 
и подразделенията на видовете въоръжени сили 
и родовете войски ще функционират единни из­
пълнителски логистични структури, както следва:
– в бригадите и приравнените на тях – бата­
льон „Логистика“; 
– в полковете, батальоните и приравнените 
на тях – роти „Логистика“.
На тактическо ниво на пряко подчинение 
ще се обособят:
– на Командването на Сухопътните вой­
ски – логистичен полк;
– на Командването на Военновъздушните 
сили – База за специална техника (БСТ);
– на Командването на Военноморските 
сили – База за съхранение на технически иму­
щества;
– на Военноморска база: две ремонтни рабо­
тилници и два склада за въоръжение и бойни 
припаси.“
Медицинското осигуряване е многостранна 
дейност, насочена към опазване, укрепване и 
възстановяване здравето на личния състав на 
въоръжените сили и е отговорност на Военно­
медицинската академия. В системата на ме­
дицинското осигуряване Военномедицинската 
академия взаимодейства с органите по планиране 
на медицинското осигуряване в Министерството 
на отбраната и медицинските сектори в щабо­
вете на оперативно ниво. На тактическо ниво 
в съединенията се създава длъжността „меди­
цински съветник“, който е офицер по планиране 
на медицинското осигуряване. Медицинското 
осигуряване се реализира на смесен принцип от 
медицински специалисти (лекари, медицински 
сестри, клинични лаборанти и др.), които са 
от квотата на Военномедицинската академия в 
длъжностните разписания на военните болници, 
към които са районирани медицинските пунктове 
във военните формирования, и от немедицински 
състав (шофьори, санитари и санитарни инструк­
тори без медицинско образование), който е от 
длъжностното разписание на тези формирования. 
Органи по планиране на медицинското осигуря­
ване се предвижда да функционират в щаба на 
Съвместното командване на силите и в щабовете 
на трите вида въоръжени сили. 
Включването на ветеринарномедицинските 
специалисти в състава на Научноприложния 
център по военна епидемиология и хигиена 
(НПЦВЕХ) към ВМА съответства на структурите 
на медицинските служби на страните от НАТО 
и осигурява единен хигиенен и епидемиологичен 
контрол. 
VII. Комуникационно и информационно 
осигуряване 
Комуникационно-информационната система 
на въоръжените сили осигурява поддръжка на 
създадената система за командване и управ­
ление по всички мисии и задачи. Състои се 
от пунктове за управление и комуникационни 
и информационни мрежи. Основните сили и 
средства са съсредоточени в Свързочна бригада. 
Предвижда се през 2011 г. тя да бъде разделена 
на стационарна и мобилна част, структурирани 
в две формирования – „Стационарна КИС“ и 
„Мобилна КИС“. Стационарната част, подчи­
нена на министъра на отбраната, ще осигурява 
комуникационно-информационната поддръжка 
на стратегическо ниво. Мобилната част се под­
чинява на Съвместното командване на силите 
и изпълнява задачи в негов интерес.
На стратегическо ниво ще продължат да се 
поддържат в готовност стационарни пунктове 
за управление. В тях се развръщат оперативни 
центрове от интегрираната комуникационно-ин­
формационна система за управление на страната, 
за осигуряване на защитена свързаност и условия 
за работа на оперативните групи на органите за 
държавно военновременно управление.
На оперативно ниво в интерес на формиро­
вания от въоръжените сили ще се поддържат 
стационарни пунктове за управление. За управ­
ление на войските по време на операции през 
2011 г. се създават и поддържат мобилни модули 
за развръщане на полеви пунктове за управле­
ние: за Съвместното командване на силите, за 
Сухопътните войски, както и за национален 
поддържащ елемент при развръщане на сили на 
НАТО на наша територия и при провеждане на 
операции извън националната територия.
Приоритет в изграждане на комуникаци­
онно-информационните системи е развитие на 
способностите на мобилните формирования за 
комуникационна и информационна поддръжка.